L'Escola Municipal Esportiva d'Alaquàs presenta els seus equips davant l'afició
23/09/2002 12:14:00

# L'Escola Municipal Esportiva d'Alaquàs presenta els seus equips davant l'afició

*   23/09/2002 12:14:00
*   [Imprimir](#)
*   Compartir
*    https://www.alaquas.org/documento.asp?id\_do=8179

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8179%2F0&title=Ajuntament%20d%27Alaqu%C3%A0s.%20Premsa.L%27Escola%20Municipal%20Esportiva%20d%27Alaqu%C3%A0s%20presenta%20els%20seus%20equips%20davant%20l%27afici%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8179/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8179/8179_Form_4.jpg)](https://www.alaquas.org/ficheros/documentos/2002/2/8179/8179_Form_10.jpg "<a href='https://www.alaquas.org/ficheros/documentos/2002/2/8179/8179_Form_10.jpg' target=_blank><i class='fa fa-external-link' aria-hidden='true'></i>.L'Escola Municipal Esportiva d'Alaquàs presenta els seus equips davant l'afició</a>")

Més de 400 xiquets juguen en les diferents categories de futbol de l'EMDA

El passat dissabte dia 21 de setembre va tindre lloc en Alaquàs l'acte oficial de presentació de l'EMDA, l'escola municipal de futbol de la ciutat. A l'event, que es va celebrar al Poliesportiu el Terç a partir de les 19'30 hores de la vesprada, l'EMDA va presentar els seus 16 equips davant la seua afició.

En l'acte, amb el que s'inicia oficialment la temporada, es va presentar als jugadors de les diferents categories, que van eixir al camp acompanyats dels seus respectius monitors i delegats. En finalitzar la presentació, va tindre lloc dos partits simultanis entre les categories alevins de l'EMDA i el València CF.

A l'acte van assistir, l'Alcalde d'Alaquàs, Jorge Alarte, el Regidor d'Esports de l'Ajuntament d'Alaquàs, Justo Cuéllar, el President de l'EMDA, César Martínez, les mares i els pares dels joves jugadors i centenars d'aficionades i aficionats.

Cal assenyalar que, en l'actualitat l'EMDA compta amb vora 400 alumnes distribuïts en 16 equips. Aquests equips, que es reparteixen en 6 categories, són Juvenil A i B, Cadet A i B, Infantil A i B, Aleví A, B, C i D, Benjamí A, B, C i D, i Prebenjamí A i B. A més d'aquests equips també hi existeix un grup format per xiquets nascuts al 1997, que no competeix de forma oficial però que comencen així a integrar-se a l'escola. Degut a aquesta organització de categories, segons l'edat dels alumnes, l'EMDA compta amb una àmplia oferta de places per la qual cosa tots els xiquets que ho desitgen poden inscriure's en l'escola.

L'EMDA va començar a treballar des de la darrera setmana d'agost, quan va iniciar la pretemporada. La competició oficial va posar-se en marxa fa unes setmanes per a l'equip Juvenil A, mentre que per la resta d'equips ho farà entre la darrera setmana de setembre i la primera d'octubre.